રાજયનું મુખ્ય ડાંગર સંશોધન કેન્દ્ર આણંદ કૃષિ યુનિર્વિસટી નવાગામ દ્વારા ડાંગરના અન્ય સંશોધન કેન્દ્રોના સંકલનથી ડાંગરનું વાવેતર કરવામાં આવતુ હોય તેવી જુદી-જુદી ખેત આબોહવાકીય પરિસ્થિતિ માટે અનુકૂળ હોય તેવી આશરે ૩૩ જેટલી વધુ ઉત્પાદન આપતી સુધારેલ જાતો કરતા સુગંધિત અને ઝીણા દાણાવાળી જાતોનો બજાર ભાવ વધુ મળતો હોવાથી ડાંગરની આવી જાતોનું ઉત્પાદન કરવું ખેડુતો માટે વધુ નફકારક છે. જી. એ. આર. -૧૪ની અગત્યની લાક્ષણિકતાઓમાં છોડની ઉંચાઇ ૧૦૫-૧૧૭ સેમી, કંટીની ઉંચાઇ ૨૬-૨૮ સેમી, કંટીમાં દાણાની સંખ્યા ૨૦૦-૨૫૦ દાણાઓ, પાકવાનાદિવસો ૧૩૦-૧૩૭, છોડનો પ્રકાર સીધો છે અને ઢળતો નથી, ૧૦૦૦ દાણાનું વજન ૧૭ થી ૧૯ ગ્રામ, દાણાની લંબાઇ ૫.૬૬ મીમી, દાણાની પહોળાઇ ૧.૭૮ મીમી છે.